Najwa Petersen | Mathewson Gess Attorneys - Page 3
May 8, 2008 | 0 Comments | High Court | criminal litigation, Najwa Petersen, Taliep Petersen
Selfone klik oor wie almal gebel het na Taliep-moord
KAAPSTAD – Selfoonstate het gister hier in die hooggeregshof bewys dat die sleutelgetuie in die Taliep Petersen-saak wel kontak met een van die vermeende moordenaars gehad vier dae na Taliep se dood. Mnr. Fahiem Hendricks, die staatsgetuie wat na bewering deur mev. Najwa Petersen gehuur is om die moord te reEl, het vroeEr getuig hy het mnr. Waheed Hassen nog net twee keer ontmoet en dat hy nie weer daarna met hom in aanraking was nie. Die hof het gister egter gehoor 'n oproep is van Hendricks se selfoon na Hassen se selfoon gemaak vier dae na die moord op Taliep. Me. Petro Heynecke, forensiese skakelbestuurder van Vodacom, het gister tegniese getuienis gelewer oor selfoontoring-rekords en hoe die inligting kan bepaal waar individue hulle bevind wanneer oproepe gemaak en ontvang word. Die staat beweer Hendricks het op sy beurt vir mnr. Abdoer Emjedi gevra om die moord te reEl. Emjedi het nierna vir Hassen en mrn. Jefferson Snyders genader. Luidens die selfoonstate was Emjedi en Hendricks op 16 Desember 2006 – die dag van die moord op Taliep – tien keer in telefoonverbinding met mekaar. Emjedi het op die dag ook vyf oproepe na Hassen se selfoon gemaak. Hendricks het Hassen sewe keer gebel. Hendricks het vroeEr getuig dat Emjedi sy (Hendricks se) foon gebruik het om oproepe te maak. Adv. Laureen Abrahams, vir Emjedi, het Heynecke uitgevra oor selfoonstate na Taliep se moord. Heynecke het getuig dat daar op 20 Desember 'n oproep van Hendricks (wat volgens die state op daardie stadium in die Mandalay-omgewing was) se foon na Hassen se foon gemaak is. State wys dat Emjedi op daardie tydstip in die omgewing van Barrackstraat in Kaapstad was. Intussen het die hof gister vir 'n paar uur verdaag toe Emjedi aangedring het om 'n dokter te spreek. Abrahams het aan regter Siraj Desai gese^ Emjedi braak en voel nie lekker nie. Die hof het vir sowat drie uur verdaag sodat Emjedi na die Somerset-hospitaal geneem kon word. 'n Dokter daar het bevind Emjedi ly aan stres, maar kan steeds met die verhoor voortgaan. Abrahams het later op 'n vraag van Desai gese^ Emjedi kan nie sy kop regop hou nie en het koors.
April 19, 2008 | 0 Comments | High Court | Hooggeregshof, moord, Najwa Petersen, Taliep Petersen
Skiet! Smeek Najwa glo
BESKULDIGDE WYS VINGER NA TALIEP SE WEDUWEE
KAAPSTAD – Enkele minute nadat Taliep Petersen sy laaste gebedskreet, "Allah al Akbar" (God is groot), geuiter het, het 'n smekende mev. Najwa Petersen by een van die aanvallers daarop aangedring dat hy nog dieselfde aan geskiet word. Die bewering, in 'n verlaring van een van haar medebeskuldigdes, mnr. Jefferson Snyders, het gister skokgolwe deur die hooggeregshof hier gestuur nadat 'n staatsaanklaer dit voorgelees het. Snyders het vroeër vandeesweek aangevoer hy is deur die polisie beinvloed om hierdie verklaring af te lê. Gister het Snyders se regsverteenwoordiger, adv. Roelf Konstabel, egter aan regter Siraj Desai gesê sy kliënt plaas nie meer die toelaatbaarheid van sy verklaring in geskil nie. Die verklaring is daarna as 'n bewysstuk ingedien. Petersen en haar medebeskuldigdes ontken skuld op aanklag van die moord op Taliep. Luidens die verklaring het mnr. Walleed Hassen, een van die beskuldigdes, die aand van 16 Desember net aan Snyders gesê: "Man, ons het 'n job." Die hek sowel as die voordeur van die Petersen-woning het oopgestaan toe die twee daar aankom. Taliep het "half skuins agteroor gelê en televisie kyk" toe Snyders by die trappe opgegaan het. "Hy (Taliep) wou hardloop, maar toe keer ek hom. Ek het hom beveel om stil te bly en vir hom gesê ons kom maar net 'n robbery doen." Luidens sy verklaring het mev. Petersen op hierdie oomblik in die voorkamer ingekom, waar Snyders haar wou vasbind, maar toe net geklap het. Een van die ander mans het na bewering aan hom gesê: "Nie sy nie, dis die persoon wat die inligting van die huis gegee het." Die verklaring lui verder: "Sy (Petersen) en Walleed het na 'n ander deel van die huis gegaan. Terwyl ek daar by Taliep gesit het, het ek hom herken en ek het nog my woord daardie aan vir hom gegee dat daar niks daardie aand met hom sal gebeur nie. Ek het die erns op sy gesig gesien en hy het begin bid. "Sy woorde was 'Allah al Akbar'. Ek het besef dat hy weet dat hy vanaand doodgaan, dis hoekom hy vrede gemaak het met sy God en sy God genader het." Volgens Snyders het "die vrou" half smekend gesê: "Hy moet vanaand geskiet word." Sy het herhaaldelik gesê "hy moet geskiet word". "Taliep het daar gelê en na my gekyk asof ek my woorde teenoor hom teruggetrek het. Ek is by die stairs af, na die bakkie toe en boem! toe hoor ek 'n skoot. "Ek weet nie wie hom daardie aand geskiet het nie." Snyders sê hy en Hassen het nooit bespreek wat daardie aand gebeur het nie. "Ek is vandag bly dat ek my gedagtes kon clear met die gereg en ek weet dat baie mense wat gebid het, se gebede beantwoord is." Konstabel, sy regsverteenwoordeiger, het na die tyd aan Die Burger gesê hy kan nie redes gee waarom sy kliënt sy besluit verander het nie.
April 17, 2008 | 0 Comments | High Court | Hooggeregshof, kriminele litigasie, Najwa Petersen, Taliep Petersen
Polisie beinvloed glo Petersen-verklarings
Kaapstad – Twee van mev. Najwa Petersen se medebeskuldigdes betwis die geldigheid van die verklarings wat hulle na hul inhegtenisneming aan die polisie gemaak het omdat die polisie hulle glo beinvloed het. Mnre. Wallied Hassen en Jefferson Snyders, wat elk voorheen 'n verklaring afgelê het waarin hulle glo hul betrokkenheid by die moord uitstippel, beweer die verklarings is nie vrywillig gemaak nie. Hofgangers wat gister hof 1 in die hooggeregshof hier volgepak het, het gehoor Hassen beweer hy is deur die polisiebeampte wat hom in hegtenis geneem het, ene insp. Mashaba, aangerand en gedreig. Hassen se regsverteenwoordiger, adv. Patrick Scott, het aan regter Siraj Desai gesê "die verklaring was nie vrywillig nie". Ook adv. Roelf Konstabel, vir mnr. Jefferson Snyders, het gesê sy kliënt se verklaring is nie uit sy eie gemaak nie. "My kliënt is onbehoorlik beinvloed deur ene kapt. Morris. Volgens die beskuldigde is hy deur Morris gesê dat hy later ligter van die saak sou afkom. Daar is aan hom gesê indien hy dit nie doen nie, sal die gevolge verswarend wees." Konstabel het verder aangevoer dat Snyders beweer van sy regte – spesifiek sy reg op regsverteenwoordiging – is nie behoorlik aan hom verduidelik nie. "Daar is gesê hy kan regsverteenwoordiging kry, maar nie verduidelik hoe nie." Petersen ontken saam met die beskuldigdes en mnr. Abdoer Emjedi skuld op die moord op haar musiek-legende-man Taliep Petersen. 'n Groot platskermtelevisiestel het gister in die hofsaal gestaan. Die staat het vroeër gesê Hassen en Snyders se bekentenisse is op videoband vasgelê. Niks is egter op die televisie vertoon nie. Adv. Susan Galloway, vir die staat, het aan Desai gesê Scott het die name van die beamptes eers Dinsdag aan die staat oorhandig. Die staat wil nou eers met die beamptes konsulteer. Die hof het gehoor daar is twee verklarings elk deur Hassen en Snyders gemaak. Hassen het glo ook 'n uitwysing gemaak. Die Burger het vroeër berig die twee het op 19 Junie 2007 elk 'n verklaring afgelê waarin hulle glo hul betrokkenheid by die moord erken. Die saak is tot môre uitgestel.
April 16, 2008 | 0 Comments | High Court | criminal litigation, Najwa Petersen, Taliep Petersen
Taliep-moord 'n 'guns'
FOTO'S HET HOM SIEK GEMAAK, SE^ 'VOORBOK'
KAAPSTAD – Foto's van wat met Taliep Petersen gebeur het, het die staat se sleutelgetuie laat besluit om met "die waarheid" uit te kom. Mnr. Fahiem Hendricks, die man wat aanvoer mev. Najwa Petersen het hom gevra om die moord op haar man te reEl, het gister gese^ die polisie het hom foto's (van die toneel) gewys. "Dit het my siek gemaak tot in my maag." Hy het egter tot die plan ingestem omdat mev. Petersen hom by twee vorige geleenthede geld geleen het. Hendricks beweer sy het hom R20000 geleen en meer onlangs voor die moord nog R10000. "Ek het gevoel miskien skuld ek haar 'n favour." Petersen se regsverteenwoordiger, adv. Klaus von Lieres und Wilkau SC, wou by hom weet: "'n Guns wat moord werd is? Jy wil seker nie he^ die hof moet jou ernstig opneem nie." Regter Siraj Desai het hierop geantwoord dat die hof hieroor sal beslis. Von Lieres und Wilkau het aangevoer Petersen het by drie geleenthede geld aan Hendricks voorgeskiet en nie twee nie. "Beskuldigde een (Petersen) sal getuig dat sy u twee maal R20000 geleen het en 'n derde keer R10000. "Sy sal ook vir die hof vertel u was agter met terugbetalings van lenings en dit is hoekom sy u aanhoudend gebel het." Petersen en haar medebeskuldigdes ontken skuld aan die moord op Taliep. Von Lieres und Wilkau het dit verder aan Hendricks gestel dat dit "hoogs onwaarskynlik" sou wees dat hy op so 'n lukrake wyse by 'n moord betrokke sou raak sonder om vooraf reg ingelig te wees oor die betaling wat hy sou kry. Hendricks het vroeEr getuig dat hy nie presies geweet het wat "in dit" vir hom was nie, omdat Petersen gese^ het sy sal "na hom kyk sodra alles klaar is. "Najwa kon nie 'n dirty op my trek na alles nie. Ek het te veel geweet… en kon haar blackmail," het Hendricks daarop geantwoord. Volgens Von Lieres und Wilkau ontken Petersen alle bewerings dat sy Hendricks gevra het om haar man te vermoor. Planne om Taliep by die lughawe en die Luxurama-teater te skaak, is 'n "vlug van u verbeelding". "U is eintlik die persoon wat besluit het om die huis te beroof en toe iets verkeerd gegaan het, blameer u nou vir beskuldigde een (Petersen) om u eie bas te red. U het nie kans gesien vir die gevolge van die misdaad nie, terwyl u eintlik beskuldigde een moes gewees het." Hendricks het gese^ daar is "geen waarheid" in enige van die stellings nie. Die polisie se beskermingsprogram waarin hy tans is, is erger as gevangenisstraf, het Hendricks bygevoeg. Hy het voorheen 'n boodskap gekry dat sy lewe in gevaar is. Intussen het 'n familielid van Petersen gister aangebied om 'n foto van Hendricks aan Die Burger te stuur. Die foto is vermoedelik 'n paar jaar gelede geneem. Die hof het vroeEr beslis dat geen foto's van hom geneem of gepubliseer mag word nie. Hendricks getuig onder streng bewaking. Die verhoor duur voort.
April 11, 2008 | 0 Comments | High Court | criminal litigation, Najwa Petersen, Taliep Petersen
Najwa vroeg verdink
TALIEP HET IN PLAS BLOED GELe^
KAAPSTAD – Die eerste ondersoek-beampte wat die moord op Taliep Petersen ondersoek het, het reeds die oggend na die moord sy vermoedens gehad oor die betrokkenheid van mev. Najwa Petersen. Insp. Brian Hermanus, van die Athlone-speurtak, het gister in n stampvol hofsaal voor regter Siraj Desai getuig hy het 'n voorgevoel gehad dat iets nie pluis is nie nadat Petersen op die moordtoneel inligting aan hom verskaf het. Adv. Klaus von Lieres und Wilkau SC, vir Petersen, het dit egter aan Hermanus gestel dat Petersen hom (Hermanus) "nie ken, herken of ooit met u gepraat het nie". Petersen het gister voor die hofverrigtinge die eerste keer seders sy in Junie verlede jaar in hegtenis geneem is, teruggekeer na haar huis in Grasmere straat, Athlone, vir die hof se ondersoek ter plaatse van die moordtoneel. Nuuskieriges het om die huis saamgedrom. Talle polisiebeamptes was teenwoordig. Petersen en haar dogter, Zaynob, het mekaar omhels. Petersen ontken saam met die ander beskuldigdes skuld op aanklag van die moord op haar man. Volgens Hermanus het Taliep se lyk met sy aankoms op die toneel steeds in n plas bloed op die boonste trap gele^. Sy hande en voete was met die elektriese kabel van krultang vasgebind. Hermanus het dieselfde aand 'n "baie bewoE Petersen wat kort-kort moes rus" ondervra. "Sy het aan my gese^ dat sy 'n deurklokkie gehoor het en aanvar het Taliep het die deur oopgemaak. Kort daarna het 'n man haar kamer binnegekom. Hy het haar na Taliep se kamer gevat en vir geld gevra. Petersen het glo aan Hermanus verduidelik dat ander mans elders in die huis "besig" was met haar man. Ek het haar gevra wat sy bedoel met 'besig', maar sy het net herhaal dat hulle 'besig' was en het aanhou huil." Hermanus het ook mev. Petersen se seun, mnr. Achmat Gamieldien, ondervra. Volgens Gamieldien se getuienis aan Hermanus het hy (Gamieldien) gedink die mans sou hom leed aandoen omdat hy "gelieg het oor geld waarvoor hy nie die rowers ingelig het nie" (en waarop hulle later afgekom het). Hermanus het gese^ dit het vir hom aanvanklik soos 'n huisroof gelyk. Maar ek het later die oggend my bedenkinge gehad oor wat gebeur het." Dit was vir hom vreemd dat net Petersen die aand die deurklokkie gehoor het; dat sy nie seker was in watter kamer haar dogtertjie was toe die mans ingekom het nie; dat sy nie kon se^ wat die rowers aan Taliep gedoen het toe hulle "besig" was met hom nie; dat sy onseker was oor hoeveel mans daar was; en dat sy een van die mans na haar seun se kamer vergesel het. "My opinie was dat sy dit wou doen om haar seun te beskerm."